**Državljanska in domovinska kultura in etika, 8. razred, 8. teden**

(11. 5. – 15. 5. 2020)

1. **šolska ura: PONAVLJANJE IN UTRJEVANJE**

Že v začetku aprila ste mi oddali svoje **projekte** v zvezi z vašimi podjetji (poročilo in PP predstavitev). Oboje sem že ocenila, del ocene pa naj bi bile še vaše **predstavitve** v šoli. Kaže, da le-teh očitno ne bomo mogli izpeljati. Zato sem nekoliko **prilagodila kriterij ocenjevanja**. Namesto predstavitev bom k oceni prištela še **nekaj točk iz poznavanja učne snovi**. V drugi polovici maja bomo v **spletni učilnici za DKE** na Teamsih izvedli **krajše preverjanje znanja** (na podoben način, kot je bilo pri geografiji). Od tega, kako se boste odrezali pri preverjanju, bo odvisno, koliko točk bom prištela k vašim podjetjem (največ 2 od skupno 12 točk). Več o tem vam bom zapisala v **spletno učilnico**, zato je zelo pomembno, da **redno spremljate dogajanje** v njej.

Do preverjanja znanja je še nekaj časa. Že pred počitnicami ste dobili nekaj vprašanj za utrjevanje znanja. Zdaj pa s pomočjo **zvezka** in **učbenika** še dodatno **ponavljajte snov o temah**:

* kaj so dobrine (naravne, druge) in storitve ***zvezek, U, str. 28, 31***
* katere so ekonomske pravice (pravica do lastnine, do dela, do enakega plačila za enako delo) ***zvezek, U, str. 28-30***
* kako poteka iskanje zaposlitve ***zvezek***
* pravice v pogodbi o zaposlitvi ***zvezek***
* kaj so sindikat, stavka, gospodarska zbornica ***zvezek, U, str. 34-35***
* brezposelni in Zavod za zaposlovanje ***zvezek, U, str. 30***
* uspešno podjetje, konkurenca, nastanek podjetja, korist od podjetja ***zvezek, U, str. 31-33***
* delniška družba, delnica, borza, dividenda ***zvezek, U, str. 34***
* kaj je kapitalizem, njegovi + in - ***zvezek, U, str. 36-37***
* katere so državne ustanove ***zvezek***
* kaj je državni proračun ***zvezek***
* kaj je globalizacija ***zvezek, U, str. 50***
* prednosti in slabosti kulturne, informacijske in gospodarske globalizacije ***zvezek, U, str. 51***
* lokalni, nacionalni in globalni problemi (razlika med njimi, primeri) ***zvezek***
* razporeditev svetovnega bogastva ***zvezek, U, str. 57***
* globalni okoljski problemi ***zvezek, U, str. 61***
* navedi, kako lahko sam prispevaš k manjšemu onesnaževanju okolja ***lastno razmišljanje (pomoč kratkih filmčkov Animal Planet), U, str. 61, 62***
* kaj je trajnostni razvoj ***zvezek, U, str. 67***
* sprejemljivo in nesprejemljivo tveganje (razlika, primeri) ***zvezek, lastno razmišljanje***
* težave nerazvitih in razvitih dežel (primerjava, rešitve) ***zvezek, lastno razmišljanje***
* revščina ***zvezek, U, str. 57-58***
* hitro naraščanje števila prebivalstva ***zvezek, lastno razmišljanje, U, str. 62-63***
* revščina v razvitih državah, stres, pomanjkanje prostega časa ***zvezek, lastno razmišljanje***